OpenLLM-France/wikimedia huggingface dataset:
# Digestio aparatuaren medikuntza

Digestio aparatuaren medikuntza edo gastroenterologia espezialitate medikoa da, izenak iradoki bezala digestio aparatuaz arduratzen dena. Halaber, gibelaren gaixotasunekin ere jarduten dute arlo honetan, hepatologia azpiatala osatuz.
Gastroenterologoak dira esparru honetako sendagileak.

## Lotutako gaixotasunak

* Gibelarenak:
** Gibeleko minbizia.
** Hepatitisa.
** Zirrosia.
* Heste lodiarenak:
** Crohn gaitza.
** Heste lodiko minbizia.
** Ultzeradun kolitis.
* Pankrearenak:
** Fibrosi kistikoa.
** Pankreako minbizia.
** Pankreatitisa: Akutua edo kronikoa.
* Urdailarenak:
** Gastritisa.
** Urdaileko minbizia.
** Urdaileko ultzera.

## Teknikak

Endoskopia mota batzuk dituzte eskuragai gastroenterologoek:
* Gastroskopia.
* Kolonoskopia.
* ERCP edo Endoscopic retrograde cholangiopancreatography ingelesez.
Bestela, gibelaren gaixotasunak diagnostikatzeko biopsiak egiten ere dihardute.

## Kanpo estekak

* (Gaztelaniaz) Sociedad Española de Patología Digestiva (SEPD)
* (Frantsesez) Société Nationale Française de Gastroentérologie (SNFGE)
* Datuak: Q120569
* Multimedia: Gastroenterology / Q120569
# Diggins (Missouri)

Diggins Missourieko herrixka bat da. Webster konderrian kokatua dago. 2010ean 299 biztanle zituen, 2,50 kilometro koadrotan banatuta.

## Ikus, gainera

* Webster konderria

## Kanpo estekak

* Datuak: Q2611219
# Dighton (Massachusetts)

Dighton Ameriketako Estatu Batuetako inkorporatutako herri bat da. Bristol konderrian dago, Massachusetts estatuan. 8.101 biztanle ditu, 58,5 kilometro koadroko azaleran banatuta.

## Ikus, gainera

* Bristol konderrian

## Kanpo estekak

* Datuak: Q2418377
* Multimedia: Dighton, Massachusetts / Q2418377
# Done Jakue (Gasteiz)

    Artikulu hau Gasteizko auzoari buruzkoa da; Done Jakue bidea gaitzat duena beste hau da: «Done Jakue bidea»
Done Jakue Gasteizko (Araba) auzo bat da. Hiriaren ekialdean dago, Alde Zaharretik hurbil. Mendebaldean Anglo-Vasco auzoa dauka, eta ekialdean Arana. Iparraldean Aranbizkarra eta hegoaldean Judimendi auzoak dauzka. Auzoaren kale nagusia Done Jakue kalea da, duela gutxi arte Gasteizera Iruñetik sartzeko N-1 bide nagusi zaharra izan zena hain zuzen. Auzoa bi alditan garatu zen nagusiki: lehenik, 1950eko hamarkadatik aurrera, altuera txikiko etxebizitza blokeak altxatu ziren; ondoren, 1970eko hamarkadatik aurrera, adreiluzko 12-13 pisuko dorreak egin ziren.

## Kale garrantzitsuenak

* Done Jakue kalea
# Done Jakue Apostoluaren eskua

Done Jakue apostoluaren eskua XII. mendean Matilda enperatrizak Ingalaterrara eramandako erlikia kristau bat da, ezker esku bat, egoera momifikatuan gordea, ustez Jakue apostoluarena.

## Historia

Veneziako 8. mendeko testu batzuetan aipatua omen da, eta geroago, Sakro Inperioko enperadoreen jabetza izan zen. Horietako batek, Henrike V.ak, alabaren dotearen parte gisa bidali zuen Matildarekin Ingalaterrara erregina bihurtzeko bidali zuenean. Matildak Ingalaterrako Readingeko Abadiaren esku utzi zuen erlikia; ondoren, bere semearengandik hasita, Plantagenet dinastiaren agintea hasi zen.
1539an, Ingalaterrako erreforma protestante eta anglikanoarekin, monasterioen disoluzioa gertatu zen (eta era berean, santuen erlikien gurtza katolizismoaren estigma gisa markatua geratu zen), eta Readingeko monje ingelesek eskua ezkutatu egin zuten burdinazko kutxa batean, Abadiaren paretetan. Langile batzuek indusketa batean aurkitu zuten 1786an eta Readingeko Museora eraman zuten. 1840an J. Scott Murrayri saldu zioten, eta Danesfieldeko bere etxean jarri zuen kapera pribatuan. 1882an hil ondoren, Marloweko San Pedro eliza katolikora eraman zuen, gaur bertan han gordetzen delarik.

## Erreferentziak

* Artikulu hau, osorik edo zatiren batean, ingelesezko wikipediako «Hand of St James the Apostle» artikulutik itzulia izan da, 2022-12-10 data duen 1126716835 bertsioa oinarritzat hartuta. Sartze-datarik ez duten erreferentziak, edo 2022-12-10 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «Mummified hand of St James is returned» Reading Chronicle 2011-07-31 (Noiz kontsultatua: 2023-05-21).
* ↑ (Ingelesez) «Mummified hand of St James is returned» Reading Chronicle 2011-07-31 (Noiz kontsultatua: 2023-05-21).
* ↑ Jones, Dan. (2012). «Hunt for a heir» The Plantagenets: the kings who made England. HarperPress ISBN 978-0-00-747973-3. (Noiz kontsultatua: 2023-05-21).
* ↑ Living the History: Empress Matilda and the Hand of St. James, accessed September 2017

## Kanpo estekak

* Datuak: Q18348206
# Done Ibane Ebanxelariko eliza

Done Ibane Ebanxelariko eliza Aezkoako Garralda udalerrian XX. mendeko kristiau eliza bat da, neogotiko estiloan.

## Eraikina

Habearte bakarreko oinplanoa du lau ataletan, gurutzadura barne, eta burualde poligonala, 5 horma-atalekoa; sakristia hari atxikita dago, alde epistolarretik. Bataio-kapera habeartearen oinaldearen atalari lotzen zaio, ebanjelioaren aldetik. Trapezoide formako jatorrizko estalkiaren ordez, hainbat motatako ganga-formako estalkia jarri zen: nabean fajoien gaineko ertz-ganga, gurutzaduraren besoetan kanoi zorrotza duena, burualdearen eta bataio-kaperaren zati zuzena, eta absidean labe-ganga. Korua habeartearen oinaldean dago, arku eskartzano baten gainean. Altzari liturgikoak ahalik eta txikienak dira, eta apostoluen horma-pintura neorromaniko moderno batzuekin osatzen dira.
Harlanduz zipriztindutako horma luzituak, kuxindutako zati batzuetan. Estalkia bi isurkiko zinkezkoa da. Fatxada habeartearen oinaldean dago eta erdi-puntuko 2 arku eta arku eskartzanoa ditu. Horien gainean, koruari emango dioten arku zorrotzeko 5 leiho daude. Dorrea epistolaren aldeko nabearen oinaldearen atalari atxikita dago.

## Erreferentziak

* Gran Enciclopedia de Navarra | GARRALDA. (Noiz kontsultatua: 2021-12-06).

## Ikus, gainera

* Garralda
* Aezkoa

## Kanpo estekak

* Datuak: Q109946153
# Done Jakue baseliza

Done Jakue baseliza Nafarroa Garaiko Orbaibar ibarreko Puiu udalerrian Erdi Aroko kristiau baseliza bat da.

## Eraikina

Herriaren goiko aldean Done Jakue baseliza dago, Erdi Aroko eraikin zaharra, Juan Frantzisko Agoitz 1698an zaharberritu zuena, Frantzisko Antxietaren trazekin, eta baita oraintsu ere. Habearte bakarra du, zirkuluerdi-formako absidea, harlanduxkaz eraikia, eta hiru atalez estaltzen da, ganga beheratuz fajoi eta pilareen gainean, eta esfera laurden batez absidearen zatian. Bertan, Juan Lopez Sanmartiñek 1717an landutako erretaula barroko bat dago, salomondar zutabeekin; horma-hobi nagusiak XVII. mendeko Done Jakueren tailu bat gordetzen du, nahiz eta erromanistak izan. Herrigunetik kanpo, San Kirze eta Santa Julieta baseliza dago, laukizuzen formako harlanduxkako landa-eraikina, egurrezko habeen gainean bi isurkiko estalkia duena.

## Erreferentziak

* Nafarroako Entziklopedia Handia | PUIU. (Noiz kontsultatua: 2021-12-16).

## Ikus, gainera

* Puiu
* Orbaibar
* Erdialdea

## Kanpo estekak

* Datuak: Q112153659
# Done Eztebeko eliza

Done Eztebeko eliza Aintzioan dagoen eliza bat da, Erroibarren, Nafarroa Garaian. Erdi Aroko eraikin protogotikoa da, XIII. mendearen hasierakoa, eta hainbat erreforma izan ditu, batez ere XVI. mendean.
UNESCOk Donejakue bidearen inguruan dauden babestutako eraikinen zerrendan dauka.

## Deskribapena

Elizak nabe bakarreko oinplanoa du, bi tarte desberdinekin (koruaren zatiak zirkuluerdiko gangaz estalitako estalkia du nabearen oinetan; beste bi zatiak, fajoiz bananduak; estalkia XVI. mendeko gurutze-gangaz egina dute) eta burualde zuzena (Ebanjelioaren aldean, zirkuluerdiko arkuzko horma-hobi bat ikus daiteke aurrealdean, XVII. mendean egina). Koruak ganga izartua du, nerbio mistoko ganga izartua, eta koruak arku eskartzano bat du ahoan. Barruko hormak luzituta daude.
Presbiterioan barroko estiloko erretaula nagusia dago, XVII. mendearen lehen erdialdekoa, irudi modernoekin. Ebanjelioaren aldearen erdialdean XVII. bendeko barroko estiloko Kristo Gurutziltzatua dago, bere polikromia primitiboaren zati handi bat gordetzen duena.
Bestalde, kanpoko hormak harlanduz eginak daude nabean XVI. Mendeko hutsuneekin eta atea babesten duen teilatua, ertz oktogonalak dituzten bi arkibolta leun puntuak aurkezten dituena.
Dorrea Erdi Aroko tipologiari jarraituz kokatzen da, nabearen oinen atalean.

## Erreferentziak

* ↑ (Gaztelaniaz) «Aintzioa» Ayuntamiento del Valle de Erro / Erroibarko Udala (Noiz kontsultatua: 2021-07-21).
* ↑ (Gaztelaniaz) Centre, UNESCO World Heritage. «Centro del Patrimonio Mundial -» UNESCO World Heritage Centre (Noiz kontsultatua: 2021-07-21).

## Kanpo estekak

* Datuak: Q65969267
# Done Ibane Bataiatzailearen eliza

Done Ibane Bataiatzailearen eliza Zaraitzu ibaxako Galoze udalerriko Galoze lekuan Erdi Aroko kristiau eliza bat da, erromaniko estiloan.

## Eraikina

Tenplu xumea da, nabe bakarrekoa, kanoi erdi zorrotzeko gangaz estalia, farolio erromaniko estiloko arku fajoien gainean. Barruan, XVII. mendeko erretaula nagusi barrokoa eta sagrarioa ikus daitezke. Arkitektura zibilean gotiko berantiarreko eraikin batzuk nabarmentzen dira, Zaraitzuko bailara bereko beste batzuen antzekoak.

## Erreferentziak

* Nafarroako Entziklopedia Handia | GALOZE. (Noiz kontsultatua: 2022-02-01).

## Ikus gainera

* Galoze
* Zaraitzu

## Kanpo estekak

* Datuak: Q110917470
# Done Jakue atea (Hondarribia)

Done Jakue atea Gipuzkoako Hondarribia udalerriko Alde Zaharrean dagoen ate edo pasabide bat da. Gipuzkoa plaza eta Done Jakue kalea elkarlotzen ditu.

## Kanpo estekak

* Datuak: Q20492911
# Done Jakue eliza (Elizondo)

Done Jakue eliza Nafarroako Baztango Elizondo herrian dagoen eliza bat da. Done Jakue Nagusiari sagaratua dago. 1916 eta 1925 bitarte eraiki zen eta Foruen plazan zegoen XVI. mendeko eliza zaharra ordezkatu zuen; izan ere, 1913ko ekainaren 2ko uholdeen ondorioz, zerotik eraiki behar izan zuten berriro. Bere fatxada handia nabarmendu beharra dago eta alde banatan dauden estilo barrokoko bi dorreak ere bai.
* Saihetseko aldea.
* Sapaila.
* Beiratea.

## Erreferentziak

* ↑ Baztango Udalaren wegunea 2015-11-16an ikusia.

## Kanpo estekak

* Datuak: Q18947268
* Multimedia: Church of Santiago Apóstol, Elizondo / Q18947268
# Done Eztebeko eliza (Erro)

Done Eztebeko eliza Erroibarko Erro kontzejuan XX. mendeko kristiau eliza bat da.

## Historia

Herriaren goialdean dagoen Done Eztebeko elizako Erdi Aroko eraikuntza zaharraren ordez, 1964an inauguratutako eraikin berri bat eraiki zen.

## Erreferentziak

* Erro. Nafarroako Entziklopedia Handia.

## Ikus, gainera

* Lintzoain
* Saturdi

## Kanpo estekak

* Datuak: Q108393843
# Done Jakue (margolana Baionan)

Done Jakue (frantsesez: saint Jacques) Baionako katedralaren kapitulu-aretoan dagoen mihise gaineko olioa da. Lanari buruz informazio gutxi dago: dirudienez XVII. mendekoa da eta egilea Eskola Espainiarrarekin lotua omez zen. 1907tik monumentu historiko gisa sailkatutako objektua da. Lanaren egoera ez da ona.

## Gaia

Margolanean Done Jakue agertzen, erromesengan ohikoak diren ezaugarri guztiekin.

## Erreferentziak

* ↑ https://www.pop.culture.gouv.fr/notice/palissy/PM64000069?auteur=%5B"Brunet%20V.%20Guy%20%28peintre%29"%5D&last_view="list"&idQuery="04337d5-152f-613-cd6-4d8fe5386a7"

## Kanpo estekak

* (Frantsesez):Margolana POP plataforman.
* Datuak: Q29122679
# David el Gnomo

David el Gnomo (euskaraz Dabid Gnomoa) espainiar marrazki bizidun telesail bat da. Berez, Wil Huygen herbehereak idazleak idatzi eta Rien Poortvliet herbehereak ilustratzaileak marraztutako Gnomoen liburu sekretua liburuan oianrritua dago.
Claudio Biern Boyd ekoizleak sortu eta BRB Internacional espainiar ekoiztxeak ekoiztu zuen, eta 1985eko urriaren 26tik 1986ko apirilaren 19ra TVE1ean aireratu zen.
1987an La llamada de los gnomos izeneko jarraipen telesaila izan zuen.

## Argumentua

David, basoaren bihotzean Lisa emaztearekin batera bizi den gnomoa da, bertako sendabelarretan aditua denez gainontzeko gnomoak gaixotuz gero bererangana laguntza eske joan ohi dira, gainera zauritutako animaliak ere sendatzen ditu. Horregatik, Davidi leku askotatik deitu eta medikuntza kasu zailak konpontzen ditu. Gnomo errege berberek ere bere aholkua eskatzen diote. Bere bidai ugarietan zehar, David eta bere lagunek oztopoei, mustruoei, suteei, uholdeei, lehorteei, hotzari, beroari eta batez ere gnomoen etsai porrokatuak diren troll izaki maltzurrei aurre egin beharko diete, bai eta gizakiei ere, baina gnomoen esaldi batek dioen bezala, "Inor ez da hobeagoa handiagoa izateagatik".

## Pertsonaiak

* José María Cordero: David
* Matilde Conesa: Lisa
* Ramón Langa: Swift (azeria)
* Paco Hernández: Holley (trolla)
* Ángel Egido: Pat (trolla)
* Manuel Peiró: Pot (trolla)
* José Moratalla: Poopey (trolla)
* Franklin Rivera: Franklin

## Kanpo estekak

* David el Gnomo marrazki bizidun telesailaren doinua eta sarrera entzungai eta ikusgai. Youtube.com (Gaztelaniaz)
* David el Gnomo marrazki bizidun telesailaren IMDBko fitxa irakurgai (Ingelesez)
* Datuak: Q933189
* Multimedia: David el Gnomo / Q933189
# David van Royen

David van Royen (1727 - 1799) Holandako sendagilea eta botanikaria izan zen.
1752an Medikuntzan doktoregoa lortu zuen Leideneko Unibertsitatean. Oratio de hortis publicis præstantissimis scientiae botanicae adminiculis, etc argitaratu zuen. 1754an. Bere osaba Adriaan van Royen (1704-1779) ordezkatu zuen Leidengo Unibertsitateko Botanika katedran eta bertako Lorategi Botanikoko zuzendaria ere izan zen.
1759ko abenduaren 6an Royal Societyko kide hautatu zuten.
Etengabeko korrespondentzia mantendu zuen Carl Linnaeus garaikidearekin.
Bere herbario ugariak ikerketak eragiten jarraitzen du, hala nola:

## Kanpo estekak

* Datuak: Q938934
* Espezieak: David van Royen
# Davidbrownita-(NH4)

Davidbrownita-(NH4) mineral bat da.

## Ezaugarriak

Davidbrownita-(NH4) elementu kimiko mineralaren formula kimikoa hau da: ${\ce {(NH4)5(V4+O)2(C2O4)[PO2.75(OH)1.25]4*3H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Davidbrownite-(NH4): Mineral information, data and localities.» www.mindat.org (Noiz kontsultatua: 12-05-2019).
# Davide Astori

Davide Astori (San Giovanni Bianco, Italia, 1987ko urtarrilaren 7a - Udine, Italia, 2018ko martxoaren 4a) italiar futbolaria izan zen, zelaian atzelari jokatzen zuena. Italiako futbol selekzio nazionalarekin nazioarteko partidak jokatu zituen.
Bere kirol ibilbidea osoan zehar Italian jokatu zuen eta hil zenean Serie A ligako A.C.F. Fiorentina taldeko futbolaria zen.

## Taldeak

| Taldea | Herrialdea | Urtea | Partiduak | Golak | Gol-asistentziak |
| A.S. Pizzighettone | Italia | 2006-2007 | 27 | 1 | 0 |
| U.S. Cremonese | Italia | 2007-2008 | 33 | 0 | 0 |
| Cagliari Calcio | Italia | 2008-2014 | 179 | 3 | 4 |
| A.S. Roma | Italia | 2014-2015 | 30 | 1 | 0 |
| A.C.F. Fiorentina | Italia | 2015-2018 | 109 | 3 | 3 |
| Denera | Denera | Denera | 378 | 8 | 7 |
* Datuak: Q456164
* Multimedia: Davide Astori / Q456164
# David eta Goliath (Caravaggio)

David eta Goliath (italieraz David e Golia) Caravaggiok 1599 inguruan egindako margolana da. Egun Madrilgo El Prado museoan dago. Gai beraren beste bi bertsio egin zituen artistak ondotik. Egun Vienako Kunsthistorisches Museum-ean eta Erromako Galleria Borghese-n daude.
El Pradokoa bere lehenengo etapetan burutu zuen Caravaggiok, artean Francesco Maria del Monte kardinalaren etxean zebilela.
David gaztea irudikatzen du, Goliath erraldoiaren buruari iletik helduta. Argiak Daviden hanka, besoa eta alboa jotzen ditu, baita Goliathen buru gabeko sorbalda eta burua bera ere. Baina gainerako guztia ilunpetan dago. Daviden argia ere ikusgaitza da iluntasuna dela eta. Goliathen kopetan zauri bat dago ikusgai, Davidek botatako harriaren seinale.

## Kanpo estekak

* Datuak: Q2270955
* Multimedia: David and Goliath by Caravaggio (Madrid) / Q2270955
# Davide Bragazzi

Davide Bragazzi (1981eko ekainaren 12a-), Italiako txirrindulari ohia da.

## Palmaresa

2002
* Toscanako Giroa (23 urtez azpikoan)
* 2. Matteotti Sarian
2003
* Girobioko etapa bat
2005
* 3. Coppa Della Pace
2006
* Nafarroako Itzuliko etapa bat
# David Åhman

Klas David Åhman (2001eko abenduaren 20a) Suediako hondartza boleibol jokalaria da. Jonatan Hellvigekin batera, urrezko domina irabazi zuen 2024ko Udako Olinpiar Jokoetan eta zilarrezko domina 2023ko Munduko Hondartza Boleibol Txapelketan. Gaur egun, FIVB Hondartzako Boleiboleko Munduko Rankingeko lehenengo postuan dago.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Hondartza-boleia |
| Munduko Txapelketak ||||
| Urtea | Lekua | Domina | Kategoria |
| 2023 | Mexiko | 02 ! | Hondartza-boleia |
| Europako Txapelketak ||||
| Urtea | Lekua | Domina | Kategoria |
| 2022 | Munich | 01 ! | Hondartza-boleia |
| 2023 | Viena | 01 ! | Hondartza-boleia |

## Erreferentziak

* ↑ (Ingelesez) volleyballworld.com. «22-year-old Ahman & Hellvig storm to Olympic gold» volleyballworld.com.
* ↑ (Ingelesez) volleyballworld.com. «Men’s Beach Volleyball World Ranking | Volleyball World» volleyballworld.com.
# David de Jorge

David de Jorge Ezeizabarrena —izengoitiz Robin Food— (Hondarribia, Gipuzkoa, 1970eko urriaren 4a) sukaldaria da. Martin Berasategi Taldeko kudeaketa eta promozio lanak egiten ditu. Pedro Subijana, Hilario Arbelaitz, Michel Guerard, Jaques Chibois eta Martin Berasategi sukaldari handiekin ikasi zuen. Andoni Luis Adurizekin batera, Mugaritz jatetxea sortu zuen.
Gourmandia argitaletxeko kudeatzailea da. Recetania, Glotonia eta Sukaldean sukaldaritza eta gastroliteratura jorratzen dituzten blogak kudeatzen ditu, Hasier Etxeberria idazlearekin batera. 2008. urtean ETB 2n Cocina sin bobadas izeneko bi emanaldi berezi aurkeztu zituen. Vocento komunikazioa taldeko hainbat argitalpenetan ere idazten du.
2010aren hasieraz geroztik, Robin Food, atracón a mando armada saioa aurkezten du ETB 2 telebista katean. Ikusle-entzuleen kopuruaren aldetik arrakasta itzela du. Koipeari eta kolesterolari beldurrik ez dien saioa da, dietetikaren zuzentasunari kasurik egiten ez diona, goi mailako sukaldaritzaren dotoreziari eta elitismoari uko egiten diena. Gastronomian nagusitu diren arauei kontra egiten die, beraz, eta errebeldia horren beste adierazpide bat da saio bakoitzaren azken agurrean De Jorgek egin ohi duen oihua: «¡Viva Rusia!» («gora Errusia!»). Frankismoaren garaian «gora Euskadi!» edo «gora Errusia!» oihukatzea gogor erreprimitzen zela gogorarazten du esaldi horrek, eta Davidek bere errebeldia nabarmentzeko erabiltzen du.
Bere sukaldaritza herrikoiaren erakusgarri, munduko hanburgesarik handiena egin zuen Davidek Bilbon, 2011ko ekainaren 20an: 5 metro luze, 3 metro zabal, 400 kiloko pisua eta 2,5 zentimetroko lodiera. Guztira, 4.000 anoa inguru banatu zituzten.

## Idazlanak

Porca memoria (2006, RBA). Hasier Etxeberriarekin batera idatzia.

## Erreferentziak

* ↑ Mitxel EZQUIAGA: «La cocina es para disfrutar», Diario Vasco, 2009-03-27.
* ↑ «ROBIN FOOD de DAVID DE JORGE, un programa que promete muy buenos ratos», No se le puede llamar cocina bloga, 2011-01-19.
* ↑ «'Robin Food'-en amaiera berezia egiten ari dira aste honetan», Berria, 2010-07-14.
* ↑ «'Robin Food' goseturik itzuli da», Berria, 2011-10-04.
* ↑ Xabier ETXANIZ ROJO: «200 kilo gertuago», Berria, 2010-03-04.
* ↑ «David de Jorge: 'Hay cosas que no me metería nunca en la boca'», EITB.com, 2011-07-01.
* ↑ «Munduko hanburgesarik handiena prestatzea lortu du David de Jorgek», EITB.com, 2011-06-20.

## Kanpo estekak

* Glotonia
* Sukaldean
* Recetania
* Atracón a mano armada
* Sustrai COLINA: «David de Jorge, Robinfood: "Zin dagit sukaldari ona naizela!"», Argia, 2254. zenbakia, 2010-11-28.
* Datuak: Q12256103
# Davide Boifava

Davide Boifava (Nuvolento, 1946ko azaroaren 14a-) italiar txirrindulari ohia da, profesionala 1969tik 1978ra.
Erretiratu ostean, zenbait txirrindularitza talderen zuzendaria izan zen.

## Palmaresa

1966
* Alcide De Gasperi Saria
1968
* Etorkizuneko Tourreko etapa bat
1969
* Italiako pistako jazarpen txapelketa
* Luxenburgoko Tourra
* Italiako Giroko etapa bat
* 2. Montelupo Sari Nagusian
* 3. Nazioen Sari Nagusian
* 3. Baracchi Sarian (Eddy Merckxekin)
1970
* Romagnako Giroa
* 2. Romandiako Tourrean
* 3. Tour de l'Oisen
* 3. Milan-Turinen
* 4. Sardiniako Giroan
* 5. Laigueglia Sarian
1971
* Italiako Giroko etapa bat
* 4. Baracchi Sarian
* 4. Milan-Turinen
* 4. Italiako errepide txirrindularitzako txapelketan
* 8. Campaniako Giroan
1972
* Matteotti Saria
* Montelupo Sari Nagusia
* 2. Baracchi Sarian (Felice Gimondirekin)
* 3. Placci Kopan
* 4. Toscanako Giroan
* 6. Tre Valli Varesinen
* 7. Tirreno-Adriatikoan
1973
* Italiako pistako jazarpen txapelketa
* 2. Reggio Calabriako Giroan
* 2. Baracchi Sarian (Gösta Petterssonekin)
* 5. Tirreno-Adriatikoan
* 6. Milan-Turinen
* 9. Placci Kopan
1974
* 3. Friuliko Giroan
1975
* 3. Camaioreko Sari Nagusian
* 9. Matteotti Sarian
1976
* 3. Baracchi Saria (Jørgen Marcussenekin)

## Sailkapen orokorra Itzuli Handietan

| Itzuli handia | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 |
| Italiako Giroa | 15. | — | 26. | UT | 58. | — | 11. | 47. | — | 74. |
| Frantziako Tourra | — | UT | UT | — | — | — | — | — | — | — |
| Espainiako Vuelta | — | — | — | — | — | — | — | — | — | — |

## Kanpo estekak

* Davide Boifava - ProCyclingStats
* Davide Boifava - FirstCycling.com
* Datuak: Q2319563
* Multimedia: Davide Boifava / Q2319563
# Cranagh

Cranagh (irlanderaz: An Chrannóg) Ipar Irlandako udalerri bat da, Tyrone konderrian dagoena. Plumbridge udalerritik 7 miliatara dago.
2001eko erroldaren arabera 66 biztanle zituen.

## Kanpo estekak

* Datuak: Q5181878
* Multimedia: Cranagh / Q5181878
# Cramérren V

Estatistikan, Cramerren V-a bi aldagai kualitatiboren asoziazio maila neurtzen duen adierazlea da, 2x2 baino zabalagoak diren kontingentzia tauletarako erabiltzen dena. Khi-karratu estatistikoan oinarrituz kalkulatzen da:
    $V={\sqrt {\frac {\mathrm {X} ^{2}}{N(\min[r,c]-1)}}}$.
r errenkada kopurua, c zutabe kopurua, min[r,c] errenkada eta zutabe kopuruetatik kopuru txikiena eta N lagin tamaina izanik.
2x2 tauletarako erabiltzen bada, bat dator phi koefizientearekin.
Cramerren V adierazleak 0tik 1era bitarteko balioak hartzen ditu. 1 balioa hartzen duenean, asoziazioa erabatekoa dela esan daiteke. 0.6tik gorako balioetarako, asoziazioa sendoa dela baiezta daiteke, antzeko ikerketak ere kontuan hartu behar diren arren. Kontingentzia koefizientea baino txikiagoa izateko joera du.

## Kanpo estekak

* Datuak: Q2905588
# Cranberry Lake (New York)

Cranberry Lake Ameriketako Estatu Batuetako erroldak esleitutako leku bat da. St. Lawrence konderrian kokatuta dago, New York estatuan. 174 biztanle ditu, 51,05608 kilometro koadroko azaleran banatuta.

## Ikus, gainera

* St. Lawrence konderria

## Kanpo estekak

* Datuak: Q5181895
* Multimedia: Cranberry Lake (New York) / Q5181895
# Cranberry udalerria, Crawford konderria (Ohio)

Cranberry udalerria Ameriketako Estatu Batuetako Ohio estatuko udalerri bat da, Crawford konderrian. Azken zentsuaren arabera 1.477 biztanle zituen, 72.98 milia karratu (189.0 km$^2$) eremuan.

## Ekonomia

2020ko zentsuaren arabera, Cranberry udalerriak 564 etxebizitza zeuden. Per capita diru-sarrerak 28.627 estatubatuar dolar ziren.

## Kanpo estekak

* Datuak: Q933590
* Multimedia: Cranberry Township, Crawford County, Ohio / Q933590
# Cranaodes

Cranaodes Tineidae familiako tximeleta genero bat da. Bere espezie tipoa Cranaodes stereopa da.

## Espezieak

| Espeziea | Egoera |
| Cranaodes oroya | daturik gabe |
| Cranaodes sequestrata | daturik gabe |
| Cranaodes stereopa | daturik gabe |

## Kanpo estekak

* Datuak: Q5181881
* Multimedia: Cranaodes / Q5181881
* Espezieak: Cranaodes
# Cranberry Isles (Maine)

Cranberry Isles Ameriketako Estatu Batuetako inkorporatutako herri bat da. Hancock konderrian dago, Maine estatuan. 160 biztanle ditu, 45,57 kilometro koadroko azaleran banatuta.

## Ikus, gainera

* Hancock konderrian

## Kanpo estekak

* Datuak: Q1138827
* Multimedia: Cranberry Isles, Maine / Q1138827
# Dorval (Quebec)

Dorval Quebeceko udalerri bat da, Kanadan. Montréal eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 18,208 biztanle zituen 20.88 kilometro koadroko azaleran.

## Kanpo estekak

* Datuak: Q141963
* Multimedia: Dorval / Q141963